 Ìpànìyàn Ìjẹbú Igbó: Ọwọ Ọlọpàá tẹ afurasí 29 Àwọn ọlọpàá kìí jáfara láti dá àlàáfíà padà sáwọn ágbègbè tí wàhálà bá ti ń wáyé A gbọ pé kò dín ní ẹmí mẹta, nínú èyí tí a ti rí aráàlú méjì àti Ìsìpẹkítọ ọlọpàá kan, tó bá ìpórógan tó wáyé láàrin ẹgbẹ OPC àti ẹgbẹ òkùnkùn kan ní ìlú Ìjẹbú Igbó ọhún lọ. Gẹgẹ bíí Alukoro fún iléesẹ Ọlọpàá ní ìpínlẹ Ògùn, Abimbọla Oyeyẹmi ti wí, ìsẹlẹ náà kò ní ohunkohun se pẹlù ọrọ òsèlú, pẹlú àfikun pé àwọn ọlọpàá tún gba ìbọn lọwọ àwọn afurasi naa. Àwọn iròyin tì ẹ leè ní ìfẹ síí: Ẹ gbọ ẹkúnrẹrẹ ohun tí Ọgbẹni Abimbọla Oyeyẹmi sọ lórí ìsẹlẹ náà Ìpànìyàn Ìjẹbú Igbó: Ọwọ Ọlọpàá tẹ afurasí 29 Nígbà tí òun náà ń sọrọ lórí ìsẹlẹ yìí, Alukoro fún ẹgbẹ ọmọ bíbí Oòduà, OPC, Ọgbẹni Sina Akinpẹlu ní isẹlẹ náà bani nínújẹ púpọ sùgbọn OPC kọ ní gbé ìgbẹsẹ láti fẹ sẹlẹ náà lójú. Ó wá rọ iléesẹ Ọlọpàá láti ri dájú pé àlàáfíà tètè padà jọba lágbègbè náà nítorí ilẹ Yorùbá kò gbọdọ bàjẹ. Wàhálà Ìjẹbú Igbó: OPC sọ ohun tó bí ìsẹlẹ náà : Iléesẹ ọlọpàá ìpínlẹ Ògùn ti fìdí rẹ múlẹ pé ọwọ òun ti tẹ afurasí mọkàndínlọgbọn lórí ìpànìyàn tó wáyé ní Ìjẹbú Igbó ní aago márùń ààbọ ìrọlẹ ọjọ àìkú ní agbègbè Òkè-Sopen, tó sì sún wọ ìdàjí ọjọ ajé, èyí tó tún tàn wọ àwọn àdúgbò míì bíi Òkè Àgbò àti Ojowo. 